Netišõn
Netišõn (ukraina keeles Нетішин) on linn Ukrainas Hmelnõtskõi oblastis. Linn asub Gorõni jõe ääres, Hmelnõtskõi oblasti ja Rivne oblasti piiril. Netišõnit on ürikutes esmamainitud 1542. aastal. Poola teise jagamise tagajärjel läks 1793. aastal Venemaa Keisririigi koosseisu. Linnaõigused sai Netišõn 1984. aastal, oblastilise alluvusega linnaks 1993. aastal. Netišõnis asub Hmelnõtskõi tuumaelektrijaam. Ukraina 2001. aasta rahvaloenduse andmetel oli Netišõni elanikest ukrainlasi 87,5%, venelasi 9,8%, poolakaid 0,8% ja valgevenelasi 0,4%.